ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660014499
ขอให้พิจารณาปรับเปลี่ยนช่วงเวลาดำเนินก่อสร้างโครงการรถไฟฟ้าสายสีชมพู ช่วงแคราย - มีนบุรี บริเวณสถานีหลักสี่ ตั้งอยู่บน แขวงตลาดบางเขต เขตหลักสี่ กรุงเทพมหานคร ซึ่งเป็นการเชื่อมต่อกับรถไฟฟ้าสายสีแดง บางซื่อ-รังสิต เนื่องจากผู้ร้องพักอาศัยอยู่ชุมชนใกล้กับศูนย์การค้าไอทีสแควร์ หลักสี่ ฝั่งติดกับถนนกำแพงเพชร 6 กับถนนแจ้งวัฒนะ ซึ่งสถานีหลักสี่ อยู่ติดกับศูนย์การค้าไอทีสแควร์ หลักสี่ และใกล้กับโรงพยาบาลจุฬาภรณ์ และเป็นฝั่งมุ่งหน้าไปยังสถานีรถไฟฟ้าบีทีเอส วัดพระศรีมหาธาตุ (ตั้งอยู่บริเวณกลางวงเวียนอนุสาวรีย์พิทักษ์รัฐธรรมนูญ) ซึ่งมีก่อสร้างโครงการรถไฟฟ้าสายสีชมพูสถานีดังกล่าว เป็นการเจียรเสา เริ่มในช่วงเวลาประมาณ 10.00-11.00 น. ไปจนถึงเวลาประมาณ 18.00 น. หากเป็นช่วงวันเสาร์และวันอาทิตย์ จะเริ่มตั้งแต่เวลาประมาณ 08.00-09.00 น. เป็นต้นไป ทำให้เกิดฝุ่นละอองจำนวนมาก และเสียงดังรบกวน ในช่วงวันหยุดเสาร์และอาทิตย์ ประชาชนส่วนมากหยุดงานพักผ่อนอยู่ภายในบ้านและต้องซักเสื้อผ้า แต่กลับมาประสบปัญหาฝุ่นละอองจำนวนมาก จนทำให้ไม่สามารถซักเสื้อผ้าแล้วนำเสื้อผ้ามาตากได้ และยังได้รับความเดือดร้อนด้านเสียงดังรบกวนจากเสียงเจียรเสาด้วย ล่าสุดวันที่ 8 เมษายน 2566 เริ่มตั้งแต่เวลาประมาณ 08.00-09.00 น. เป็นต้นไป (จนถึงช่วงเวลาขณะแจ้งเรื่อง 14.51 น.) ส่งผลให้ได้รับผลกระทบมาประมาณ 2-3 สัปดาห์แล้ว จึงเห็นควรให้พิจารณาปรับเปลี่ยนช่วงเวลาดำเนินก่อสร้างโครงการรถไฟฟ้าสายสีชมพู ให้เป็นการก่อสร้างเฉพาะในช่วงวันเวลาราชการ ส่วนวันหยุดเสาร์-อาทิตย์ และวันหยุดนักขัตฤกษ์ ควรหยุดการก่อสร้าง เพื่อไม่ให้ส่งผลกระทบต่อประชาชนที่พักอาศัยอยู่ใกล้เคียง (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata